O‘zbekiston Senati “Transport vositasi yo‘lovchilarini majburiy sug‘urtalash to‘g‘risida”gi qonunga o‘zgartishlarni tasdiqladi. Bu haqda parlament matbuot xizmatiga tayangan holda “Noviy vek” gazetasi xabar bermoqda.Aytilishicha, endilikda transport vositasini sug‘urtalash tizimiga yo‘lovchilarni majburiy sug‘urtalash ham kiritiladi. Bu fuqarolarning hayoti va sog‘lig‘ini asrash uchun qo‘yilgan qadam ekanligi ta’kidlanmoqda.Ma’lum bo‘lishicha, ushbu o‘zgartishlar avtojavobgarlik sug‘urtasi narxining ham oshishiga olib keladi.